Държавен вестник, бр. 42, 2005 г., стр. 11

Б Р О Й  42
Д Ъ Р Ж А В Е Н   В Е С Т Н И К
С Т Р .  11
1. дали, в какъв размер и от кого може да
бъде търсена издръжка;
2. кой може да търси издръжка и в какви
срокове;
3. дали и при какви условия издръжката може
да бъде променена;
4. основанията за погасяване правото на из-
дръжка;
5. задължението на дължащия издръжка да
обезщети органа, който е изплатил издръжката
вместо него.
(2) При определяне размера на издръжка-
та трябва да се държи сметка за материални-
те възможности на дължащия издръжка и за
действителните нужди на търсещия издръж-
ка, дори когато приложимото чуждо право
разпорежда друго.
Г л а в а  д е в е т а
НАСЛЕДСТВЕНИ ОТНОШЕНИЯ
Наследяване по закон
Чл. 89. (1) Наследяването на движими вещи
се урежда от правото на държавата, в която
наследодателят е имал обичайно местопреби-
ваване към момента на неговата смърт.
(2) Наследяването на недвижими вещи се
урежда от правото на държавата, в която вещи-
те се намират.
(3) Наследодателят може да избере наследя-
ването на неговото имущество в цялост да се
уреди от правото на държавата, чийто гражда-
нин той е бил към момента на избора.
(4) Условията за действителност на избора
на приложимо право и неговата отмяна се уреж-
дат от избраното право. Изборът на приложи-
мо право и неговата отмяна трябва да бъдат
направени във формата на завещателно разпо-
реждане.
(5) Чрез избора на приложимо право не тряб-
ва да се засяга запазената част на наследници-
те, определена от правото, приложимо съглас-
но ал. 1 и 2.
Наследяване по завещание
Чл. 90. (1) Способността на лицето да се
разпорежда със своето имущество чрез завеща-
ние (съставяне и отмяна) се урежда от правото,
приложимо съгласно чл. 89.
(2) Завещанието е действително по форма,
ако отговаря на правото на държавата:
1. в която то е съставено, или
2. чийто гражданин е бил завещателят към
момента на съставяне на завещанието или към
момента на неговата смърт, или
3. в която завещателят е имал обичайно
местопребиваване към момента на съставяне
на завещанието или към момента на неговата
смърт, или
4. в която се намира недвижимата вещ—пред-
мет на завещанието.
(3) Алинея 2 се прилага и към формата на
разпореждането за отмяна на завещанието.
Обхват на приложимото право
Чл. 91. Приложимото право към наследява-
нето урежда:
1. момента и мястото на откриване на нас-
ледството;
2. кръга и реда на наследниците;
3. наследствените дялове;
4. способността да се наследява;
5. поемането на задълженията на наследода-
теля и разпределението им между наследниците;
6. приемането и отказа от наследство;
7. сроковете за приемане на наследството;
8. разполагаемата част;
9. условията за действителност на завеща-
нието.
Незаето наследство
Чл. 92. Когато според приложимото към
наследството право няма наследници, наслед-
ственото имущество, намиращо се на терито-
рията на Република България, се получава от
българската държава или от общината.
Г л а в а  д е с е т а
ДОГОВОРНИ ОТНОШЕНИЯ
Избор на приложимо право
Чл. 93. (1) Договорите се уреждат от избра-
ното от страните право. Изборът трябва да бъде
изричен или да следва ясно от разпоредбите на
договора или от обстоятелствата, при които се
развива договорното отношение.
(2) Ако не е уговорено друго, смята се, че
страните са приели за приложим обичая, който
им е известен или би трябвало да им бъде извес-
тен и който е широко известен в международ-
ната търговия и постоянно спазван от страните
по договори от същия вид в съответната област
на търговия.
(3) Страните могат да направят избор на
приложимо право за целия договор или за част
от него.
(4) Страните могат по всяко време да угово-
рят към договора да се прилага право, различ-
но от това, което го е уреждало до този момент.
Действителността на договора по форма съг-
ласно чл. 98 и правата на третите лица не се
засягат от промяната на приложимото право,
настъпила след сключването на договора.
(5) Ако всички елементи на договора в мо-
мента на избора са свързани с една и съща
държава, изборът на чуждо право не трябва
да засяга прилагането на повелителните нор-
ми на тази държава, които не могат да бъдат
отклонени чрез упражняване на свобода на
договаряне.
(6) За съществуването и действителността
на споразумението за избор на приложимо пра-
во се прилагат разпоредбите на чл. 97 и 98.
Приложимо право при липса на избор
Чл. 94. (1) Когато страните не са избрали
приложимото право, прилага се правото на
държавата, с която договорът е в най-тясна